Verket er et boligområde i Moss bestående av gamle arbeiderboliger bygget mellom 1730 og 1760 for arbeiderne på jernverket. Likevel ble ikke området regnet som en del av Moss før i 1876. Bygningene ligger i nærhet til gamle jernverket samt konvensjonsgården som inneholder mye historie. Blant annet ble Mossekonvensjonen undertegnet bare noen meter borti gata. Dette jernverket produserte en rekke ulike varer, deriblant kuler, sagblader og kanoner.